লাভা, পশ্চিমবঙ্গ
লাভা একটি ছোট্ট জনপদ যা ভারতের পশ্চিমবঙ্গ রাজ্যের কালিম্পং জেলার আলগড়া হয়ে কালিম্পং শহর থেকে ৩৩ কিলোমিটার (২০.৫ মাইল) পূর্বে অবস্থিত। লাভা ৭,২০০ ফুট (২,১৯৫ মিটার) উচ্চতায় অবস্থিত। শীতকালে পশ্চিমবঙ্গের যে কয়েকটি জায়গায় তুষারপাত হয় তার মধ্যে লাভা অন্যতম। এটি কালিম্পং থেকে কুমারী নেওড়া উপত্যকা জাতীয় উদ্যানে  প্রবেশের স্থান।  লাভা গমনের রাস্তাটি দৃষ্টিনন্দন, যা কিনা সম্মুখে অগ্রসর হওয়ার সাথে সাথে ক্রান্তীয় পত্রঝরা উদ্ভিদের সমারোহ হতে পাইন, বার্চের মতো আর্দ্র-আলপাইন জলবায়ুর বৃক্ষ সমারোহে পরিবর্তিত হয়। সবুজ-শ্যামল বনগুলি পিকনিক, ট্রেকিং এবং পাখি-পরিদর্শনের জন্য একটি জনপ্রিয় স্থান। লাভা ধীরে ধীরে একটি প্রিয় পর্যটন কেন্দ্র হয়ে উঠেছে। এখানে শীতকালে তাপমাত্রা শূন্য ডিগ্রির নিচে হ্রাস পায় এবং গ্রীষ্মে সর্বোচ্চ ৩০ ডিগ্রি সেলসিয়াস পর্যন্ত বৃদ্ধি পায়। এটি প্রাচীন ভারতের সিল্ক রুটে অবস্থিত- তিব্বত বাণিজ্য রীতি।